RKP: 50539

OPĆINSKI SUD U KUTINI

U Sisku, 17.07.2025.

 OBRAZLOŽENJE OPĆEG DIJELA IZVJEŠTAJA O IZVRŠENJU

 FINANCIJSKOG PLANA 01.01.-30.06.2025.

 Ukupni prihodi Općinskog suda u Kutini za 2025.g.planirani su u iznosu od 1.568.862,00 eura od čega prihodi za financiranje rashoda poslovanja iznose 1.563.362,00 eura, vlastiti prihodi 500,00 eura, te tekuće pomoći prorač.korisnika iz proračuna koji im nije nadležan 5.000,00 eura.

 Izvršenje prihoda 01.01.- 30.06.2025. iznosi 1.001.999,59 eura što je izvršenje od 116,34% u odnosu na izvršenje 01.01.-30.06.2024., te 63,87% u odnosu na tekući plan.

 Ukupni rashodi Općinskog suda u Kutini za 2025.g.planirani su u iznosu od 1.568.862,00 eura, dok su ostvareni u razdoblju 01.01.-30.06.2025. u iznosu od 1.001.984,69 što je izvršenje 116,34% u odnosu na izvršenje 01.01.-30.06.2024., te 63,87% u odnosu na tekući plan za 2025.g.

 **Rashodi za zaposlene** izvršeni su u iznosu od 873.366,08 eura, što je izvršenje

od 116,23 u odnosu na izvršenje 01.01.-30.06.2024., te 67,65% u odnosu na tekući plan.

* Rashodi za plaće za redovan rad (indeks 117,34) uvećani su u odnosu na 2024.g. jer je povećana osnovica sudaca početkom 2025.g., te su povećani koeficijenti sudaca, službenika i namještenika
* Rashodi za doprinose za zdravstveno osiguranje (indeks 117,24) uvećani su razmjerno povećanju rashoda za plaće za redovan i prekovremeni rad
* Ostali rashodi za zaposlene (indeks 87,40) smanjeni su u odnosu na prošlu godinu, jer je u 2024.g. bilo isplaćeno puno više ostalih rashoda – otpremnine,

jubilarne nagrade, regres iz prošlog razdoblja, regres za 2024.g., a u 2025.g. je u 1/25 isplaćena jubilarna nagrada, u 4/25 su isplaćene jubilarne nagrade, a u 5/25 su isplaćene pomoći za bolovanja

**Materijalni rashodi su** izvršeni u iznosu od 127.229,22 eura što je 118,50% u

odnosu na izvršenje 01.01.-30.06.2024.g., te 46,18% u odnosu na tekući plan za 2025.g.:

* Rashodi za službena putovanja (indeks 121,26) uvećani su u odnosu na prošlu godinu jer je bilo puno više radionica za službenike i suce
* Rashodi za energiju (indeks 123,53) povećani su zbog veće potrošnje plina u odnosu na prošlu godinu 01.01.-30.06.2024.g.
* Rashodi za usluge tekućeg i investicijskog održavanja (indeks 150,01) povećani su u odnosu na prošlu godinu jer je Općinski sud u Kutini preselio u drugu zgradu zbog adaptacije stare zgrade suda, pa smo uz ostale redovne troškove imali i troškove demontaže i ponovne montaže tel.centrale, razvođenje telefona po sobama…
* Usluge promidžbe i informiranja (indeks 9,95) su značajno manje u odnosu na prošlu godinu, jer smo u razdoblju 1-6/24 imali objave oglasa za natječaje, oglasa za bagatelnu nabavu, 5 objava oglasa u NN u ostavinskim predmetima, dok smo u 2025.g.imali samo tri objave oglasa u NN u ostavinskim predmetima
* Zdravstvene i veterinarske usluge (indeks 56,51) su manje u odnosu na prošlu godinu, jer smo u 2024.g. imali 2 liječnička pregleda kod zapošljavanja službenika, a u 2025.g. samo 1 račun troškova liječenja okrivljenika
* Intelektualne usluge (indeks 199,03) – trošak je veći u odnosu na prošlu godinu zbog većeg priljeva rješenja za odvjetnike, vještake i tumače
* Ostale usluge (indeks 196,73) – u 2024.g.smo imali tehnički pregled sl.automobila i četiri puta čišćenje krova zgrade suda, a u 2025.g.tehnički pregled sl.automobila, te troškove čuvarske službe u novo preseljenoj zgradi
* Ostali nespomenuti rashodi poslovanja (indeks 191,82) – u 2024.g. smo imali nabavu zastave RH, 2 koplja za zastave, kupovinu vijenca, a u 2025.g. smo imali nabavku kartonskih kutija za preseljenje, graviranje pločica sa imenima djelatnika za vrata poslovnih prostorija…
* Bankarske usluge i usluge platnog prometa (indeks 214,54) – u 2025.godini imamo veće troškove zbog većih naknada za usluge platnog prometa (jer se svi materijalni troškovi plaćaju preko redovnog računa)

 Voditelj računovodstva

 Verica Borković